A BIZOTTSÁG VÉGREHAJTÁSI HATÁROZATA

(2017. augusztus 28.)

az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről

(Pla I Llevant [OEM])

(2017/C 284/07)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,

mivel:

A KÖVETKEZŐKÉPPEN HATÁROZOTT:

Egyetlen cikk

A „Pla I Llevant” (OEM) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.

Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.

(1) HL L 347., 2013.12.20., 671. o.

MELLÉKLET

„PLA I LLEVANT”

PDO-ES-A1038-AM03

A kérelem benyújtásának időpontja: 2016.2.11.

A TERMÉKLEÍRÁS MÓDOSÍTÁSÁRA IRÁNYULÓ KÉRELEM

1. A módosításra vonatkozó szabályok

Az 1308/2013/EU rendelet 105. cikke – Nem kisebb jelentőségű módosítás

2. A módosítás leírása és indokolása

2.1. A termékleírás ellenőrzésének átruházása valamely ellenőrző szervre

Az illetékes hatóság a spanyol nemzeti akkreditáló és minősítő hatóság (ENAC) általi 2012. februári akkreditációt követően az ezen OEM termékleírásának való megfelelés ellenőrzésére vonatkozó felhatalmazást átruházta a „Pla i Llevant” eredetmegjelölés kormányzótanácsára.

Ez a változtatás csak a termékleírás 9. pontjára vonatkozik, nem pedig az egységes dokumentumra.

2.2. A körülhatárolt terület bővítése

A módosítás a körülhatárolt területnek a Santanyi településre való kiterjesztését foglalja magában.

A termékleírás 4. pontja és az egységes dokumentum 5. pontja ezért módosul.

A módosítást a következők indokolják:

— Santanyi település a „Pla i Llevant” OEM által védett településekkel, különösen Campos és Felanitx településsel határos.

— Santanyi településre történelme során mindvégig jellemző volt borászati hagyománya.

— A település környezeti tulajdonságai és talajminősége nem különböznek a „Pla i Llevant” OEM jelenlegi földrajzi területének többi részétől.

— Korábban kísérleti tanulmányok készültek a „Pla i Llevant” OEM szabályai szerint a Santanyiban termesztett szőlőültetvényekről származó szőlőről.

— Ezek a tanulmányok bizonyították, hogy a Santanyiban termelt szőlőből készült bor megfelel a „Pla i Llevant” eredetmegjelölésre vonatkozóan előírt minőségi (fizikai, kémiai és érzékszervi) követelményeknek.

A „Pla i Llevant” OEM borkészítés tekintetében védett települései között való feltüntetése teljes mértékben indokolt.

EGYSÉGES DOKUMENTUM

1. Bejegyzett elnevezés

Pla I Llevant

2. A földrajzi árujelző típusa

OEM – oltalom alatt álló eredetmegjelölés

3. A szőlőből készült termékek kategóriái

1. Bor

3. Likőrbor

4. Pezsgőbor

8. Gyöngyözőbor

4. A bor(ok) leírása

Bor – fehér- és rozéborok

A fehér- és rozéborok tiszták, áttetszőek és élénk színűek. Ízük friss, gyümölcsös. Ízleléskor friss, nyílt és gyümölcsös ízűek. A hordóba töltött fehér borok a hordós módszerre jellemző ízekkel rendelkeznek. Ízleléskor telt, krémes, strukturált és tartós ízűek.

Kén-dioxid: 240 mg/l, ha a glükóz- és fruktóztartalom > 5 g/l.

Az itt nem említett analitikai paraméterek határértékeinek meg kell felelniük a vonatkozó uniós szabályozásnak.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 10,5 Minimális teljes savtartalom 4,5 milliekvivalens/liter Maximális illósavtartalom (milliekvivalens/liter) 13,3 Maximális összes kén-dioxid-tartalom (mg/l) 180

Bor – vörösborok

A vörösborok tiszták, ragyogóak és élénk színűek, mély–közepesen mély színnel. A fiatal borok íze friss, gyümölcsös, míg az érlelt borok érettgyümölcs-ízűek, amelyet a hordóban érlelés gazdagít. Ízleléskor elegáns, kellemes, testes, kiegyensúlyozott és bársonyos ízűek, meleg, hosszan tartó ízérzettel.

Kén-dioxid: 180 mg/l, ha a glükóz- és fruktóztartalom > 5 g/l.

Az itt nem említett analitikai paraméterek határértékeinek meg kell felelniük a vonatkozó uniós szabályozásnak.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11 Minimális teljes savtartalom 4,5 milliekvivalens/liter Maximális illósavtartalom (milliekvivalens/liter) 13,3 Maximális összes kén-dioxid-tartalom (mg/l) 140

Likőrbor

A likőrborok színe szalmasárga, a folyadékfelszín zöldes-aranysárga. A vörös likőrborok színe az élénk vöröstől a bíborvörösig terjed. Ezek a likőrborok tiszták és élénk színűek. A fehér likőrborok ízében virágos és gyümölcsbefőttre emlékeztető aromákat lehet felismerni érett tónusokkal. A vörös likőrborok befőtt-, mazsola- és dióaromájúak. Jó savtartalommal rendelkeznek, kiegyensúlyozottak és elegánsak.

Kén-dioxid: 175 mg/l, ha a glükóz- és fruktóztartalom > 5 g/l.

A maximális illósavtartalom 25 milliekvivalens/liter, mivel ezeknek a boroknak az összes alkoholtartalma legalább 15 térfogatszázalék. Ez összhangban van a 606/2009/EK rendelet I.C. mellékletének 3. pontjában foglalt eltéréssel.

Az itt nem említett analitikai paraméterek határértékeinek meg kell felelniük a vonatkozó uniós jogszabályoknak.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 15 Minimális teljes savtartalom 4,5 milliekvivalens/liter Maximális illósavtartalom (milliekvivalens/liter) 25 Maximális összes kén-dioxid-tartalom (mg/l) 130

Pezsgőbor

A fiatal pezsgőborok gyakorlatilag színtelenek. A hordóba töltött pezsgőborok színe intenzívebb. A rozé pezsgőborok esetében a szín a hagymahéj és a rózsaszínes lila között alakul.

A bor megjelenése minden esetben élénk. A buborékok aprók, és lassan, hosszabb ideig, hosszú láncokat alkotva szállnak fel. A borok íze emlékeztet arra, hogy azok az előző borokból, seprőn folyó autolízissel készülnek. A bor ízleléskor kiegyensúlyozott savtartalommal rendelkezik érdesség nélkül. Az utóíz tiszta és hosszantartó.

Az itt nem említett analitikai paraméterek határértékeinek meg kell felelniük a vonatkozó uniós szabályozásnak.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 11 Minimális teljes savtartalom 4,5 milliekvivalens/liter Maximális illósavtartalom (milliekvivalens/liter) 13,3 Maximális összes kén-dioxid-tartalom (mg/l) 160

Gyöngyözőbor

A fehér gyöngyözőborok színe szalmasárga, a folyadékfelszín világos aranysárga. A rozé gyöngyözőborok színe közepesen mély, rózsaszínes lila.

Ezek a likőrborok tiszták és élénk színűek. A buborékok és a buborékoszlopok aprók. Az aromája gyümölcsös, amelyben érződnek a második erjesztés ízei. Ízleléskor a bor friss, gyümölcsös, hosszantartó utóízzel.

Az itt nem említett analitikai paraméterek határértékeinek meg kell felelniük a vonatkozó uniós szabályozásnak.

Általános analitikai jellemzők

Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) 10 Minimális teljes savtartalom 4,5 milliekvivalens/liter, Maximális illósavtartalom (milliekvivalens/liter) 13,3 Maximális összes kén-dioxid-tartalom (mg/l) 160

5. Borkészítési eljárások

a) Alapvető borászati eljárások

Különleges borászati eljárás

A szőlő, a must és a bor kezelésére, az erjedés ellenőrzésére és a feldolgozásra alkalmazott technikákat úgy kell megtervezni, hogy azok révén a legjobb minőségű termékek jöjjenek létre. A must vagy bor kinyerésére csak olyan mechanikai rendszereket lehet használni, amelyek nem károsítják vagy mozdítják el a fürtök szilárd részeit. Nem alkalmazhatók olyan eljárások, amelyek a színezőanyag erővel való extrahálása érdekében a szőlő előmelegítésével, illetve a must vagy bor szőlőtörköly jelenlétében való melegítésével járnak. A must vagy a bor kinyerésére és a szőlőtörkölytől való elválasztására csak akkora nyomást lehet kifejteni, hogy 100 kilogramm betakarított termésből nyert borhozam ne haladja meg a 70 litert.

b) Maximális hozamok

11 000 hektoliter hektáronként

77 hektoliter hektáronként

6. Körülhatárolt terület

A „Pla i Llevant” eredetmegjelölés előállítási területe a Mallorca szigetén található következő településekből áll: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu és Vilafranca de Bonany, amelyeket a kormányzótanács a megjelölt szőlőfajták előállítására alkalmasnak minősített.

7. Fontosabb borszőlőfajták

PENSAL BLANCA, amely a következők szinonimája: MOLL

CALLET

GORGOLLASSA

GIRO ROS

FOGONEU

MANTO NEGRO

8. A kapcsolat(ok) leírása

Bor

A szőlőt a régió szigetjellege és szinte tengerszinten való elhelyezkedése jellemzi. A régióban a hűvös, nedves és sós „Embat” szél fúj. Befolyásolja a szőlőtermesztés típusát, mivel a zöldmetszés révén a gyümölcs magas sótartalmú levegőnek van kitéve. A napsütéses órák magas száma elősegíti a fenolvegyületek szintézisét, biztosítja a koncentrált ízek és a magas alkoholtartalom kialakulását, a vörösborok mély–közepesen mély színét és a fehérborok átlátszó megjelenését. A meszes talajok elősegítik az aromák kialakulását. E tényezők összességének köszönhetően a „Pla i Llevant” eredetmegjelölésű boroknak egyedi karakterük van, és jól integrált savtartalommal rendelkeznek, amely a borok jellegzetes szerkezetét és erejét biztosítja.

Pezsgőbor, gyöngyözőbor és likőrbor

A „Pla i Llevant” oltalom alatt álló eredetmegjelöléssel ellátott pezsgőborok, gyöngyözőborok és likőrborok megkülönböztető tulajdonságai az előállításukhoz használt alapborok eltérő minőségéből adódnak.

9. További alapvető feltételek

Jogi keret:

A nemzeti jogszabályokban

A további feltétel típusa: A címkézésre vonatkozó kiegészítő rendelkezések

A feltétel leírása:

A címkén fel kell tüntetni a „Pla i Llevant” eredetmegjelölés nevét és logóját.

Jogi keret:

A nemzeti jogszabályokban

A további feltétel típusa: Csomagolás a körülhatárolt terület határain belül

A feltétel leírása:

A palackozásnak az előállítási területen kell történnie, tekintettel arra, hogy az mekkora jelentőséggel bír a létrejövő termék minősége szempontjából. A legjobb feltételek abban az esetben biztosítottak, ha a palackozást olyan vállalkozások végzik, amelyeknek telephelye ugyanabban a régióban található, mint a megnevezés hatálya alá tartozó borászatok, és amelyek azok közvetlen irányítása alatt működnek, mivel megfelelő szakmai tapasztalattal és alapos ismeretekkel rendelkeznek a szóban forgó bor sajátosságairól. A palackokat, amelyekben a bort fogyasztásra értékesítik, az ellenőrző szerv által kiállított garanciazárjeggyel, címkével vagy számozott ellenőrző címkével kell ellátni, amelyet a borászatban kell felhelyezni. Más földrajzi régióból származó bor tárolása esetén az ellenőrző szervet előre értesíteni kell írásban. A tárolást a következő feltételek teljesülése esetén engedélyezik: a bor 15 liternél kisebb űrtartalmú palackokban található; a palackokat a származási helyen címkézték fel.

A termékleíráshoz vezető link

http://www.caib.es/sites/qualitatagroalimentaria/es/pla_i_llevant-46239/